สวัสดีค่ะ อยู่ๆหัวนมก็แห้งลอกข้างขวาข้างเดียว เป็นขุยสีขาวๆ ลอกดึงออกมาเป็นแผ่นสีดำๆตามสีของหัวนม ลอกออกมามีสีแดงๆชมพูๆ เกิดจากอะไรคะ กลัวมากเลยค่ะเพราะไม่เคยเป็น *******ก่อนหน้านี้ประมาณ2-3อาทิตย์แฟนดูดหัวนมหนักมากค่ะเจ็บไป3-4วัน โดนแทบไม่ได้เลยค่ะ จะเกี่ยวกันมั้ยคะ ขอบค่ะ
สวัสดีค่ะ อาการคันตรงหัวนมดังกล่าวมา อาจเกิดจาก-ตุ่มแพ้จากการสัมผัส เช่น สบู่ โลชั่น น้ำหอม เป็นตุ่มแดง คัน อาจมีลักษณะผิวลอกได้-ผื่นภูมิแพ้จากภายในร่างกายตัวเอง-ผิวแห้ง-การมีอุบัติเหตุหรือการถลอกที่ผิวหนังจากการดูด กัด-การอักเสบหรือติดเชื้อของบริเวณหัวนมและท่อน้ำนมในกรณีนี้ยังมีความเป็นไปได้หลายอย่าง จำเป็นต้องตรวจร่างกายเพื่อเห็นรอยโรคและลักษณะการกระจายตัวของโรคด้วยจึงจะให้การวินิจฉัยที่แน่นอนได้ หากผื่นยังลุกลาม แดง คันมาก มีไข้ร่วมด้วย ควรรีบไปพบแพทย์การดูแลตัวเองเบื้องต้น ไม่ไปแกะเกาบริเวณที่คัน ทำความสะอาดผิวหนังด้วยน้ำเปล่าสะอาด หลีกเลี่ยงการใช้สบู่ถูโดยตรง ถ้าคันมากสามารถรับประทานยาแก้แพ้กลุ่มต้านฮิสตามีนได้ ถ้าลอกอาจใช้โลชั่นทาบางๆได้ และงดการมีเพศสัมพันธ์ไปก่อน